b'\n_START_ARTICLE_\nMatkakeskus\n_START_PARAGRAPH_\nMatkakeskus on joukkoliikenteen solmupiste, jossa pitk\xc3\xa4n matkan sek\xc3\xa4 paikallisliikenteen linja-autot ja junat on sijoitettu samaan terminaaliin. Se on siis yhdistetty linja-auto- ja rautatieasema. Matkakeskuksen tavoite on, ett\xc3\xa4 vaihtaminen liikennev\xc3\xa4lineest\xc3\xa4 toiseen on helppoa. Matkakeskuksesta voi aikataulujen ja lipunmyynnin lis\xc3\xa4ksi l\xc3\xb6yty\xc3\xa4 my\xc3\xb6s muita palveluja.\n_START_SECTION_\nMatkakeskushanke 2007\n_START_PARAGRAPH_\nHanke t\xc3\xa4ht\xc3\xa4\xc3\xa4 Suomen julkisen liikenteen k\xc3\xa4yt\xc3\xb6n helpottamiseen. Tavoitteena on vuodesta 2007 l\xc3\xa4htien toteuttaa 23 matkakeskusta ja kehitt\xc3\xa4\xc3\xa4 matkakeskuksia mm. esteett\xc3\xb6miksi._NEWLINE_Hankkeen perusti liikenne- ja viestint\xc3\xa4ministeri\xc3\xb6 1990-luvulla.'